AIŠKINAMASIS RAŠTAS

Dėl savivaldybės nekilnojamojo turto išnuomojimo viešojo konkurso būdu

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) 2021 m. sausio 21 d. gavo UAB „Aukštojas“ (toliau – UAB) raštą „Dėl savivaldybės turto nuomos“, kuriame prašo išnuomoti 10 metų automobilių stovėjimo aikštelę, adresu Molėtų r. sav., Molėtų m., Melioratorių g. UAB rašte nurodo, kad šalia aikštelės turi nuosavybės teise priklausančio turto – parduotuvę (valgyklą), adresu Molėtų r. sav., Molėtų m., Vilniaus g. 88 ir pateikė nuosavybę patvirtinančius dokumentus. Rašte UAB nurodė, kad rekonstruos pastatą ir aikštelė reikalinga automobilių stovėjimo vietų eksploatavimui. Administracija, atsižvelgdama į tai, kad aikštelė savivaldybės veiklai nereikalinga paruošė sprendimo projektą. Sprendimas teikiamas su papildomomis sąlygomis:

* 1. per 12 mėn. nuo nuomos sutarties pasirašymo rekonstruoti automobilių stovėjimo aukštelę, pakeisti asfalto dangą betoninių trinkelių danga;
  2. leisti naudoti aikštelę visuomenės poreikiams.

Parengto sprendimo projekto tikslas - išnuomoti viešojo konkurso būdu 10 metų laikotarpiui automobilių stovėjimo aikštelę, esančią Molėtų r. sav., Molėtų m., Melioratorių g. ir nustatyti pradinę 1 kv. m nuomos kaina 0,03 Eur per mėnesį.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 6 straipsnio 3 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalis;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-16 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo”, 3, 8, 9 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybės funkcijoms vykdyti nereikalingas ir nenaudojamos turtas-automobilių stovėjimo aikštelė bus išnuomota, rekonstruota ir prižiūrima. Už aikštelės nuomą bus gautos savivaldybės biudžeto pajamos.

Neigiamų pasekmių nenumatoma.

**4. Priemonės sprendimui įgyvendinti**

Vykdyti priimtą sprendimą**.**

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.